ഇംഗ്ലണ്ടിന് എതിരായ രണ്ടാം ടെസ്റ്റ്: ഇന്ത്യന് ടീമില് മൂന്ന് മാറ്റം അനിവാര്യം, കാരണമുണ്ട് ലോര്ഡ്സില് നടക്കാനിരിക്കുന്ന ഇംഗ്ലണ്ടിനെതിരായ രണ്ടാം ക്രിക്കറ്റ് ടെസ്റ്റിനിറങ്ങുന്ന ഇന്ത്യന് ടീമില് മാറ്റങ്ങള് വരുത്തേണ്ടത് അനിവാര്യമാണെന്ന് വിലയിരുത്തല്. ഒന്നാം ടെസ്റ്റിലുണ്ടായിരുന്ന ടീമില് നിന്ന് മൂന്ന് മാറ്റം ഇന്ത്യയ്ക്ക് അനിവാര്യമായിരിക്കുകയാണ്. ടീമിന് ഒരു സ്പെഷ്യലിസ്റ്റ് ബാറ്റ്സ്മാന് കൂടി വേണമെന്നതാണ് ഒന്നാമത്തെ മാറ്റം. ഇന്ത്യന് മധ്യനിരയുടെ പ്രകടനം മോശമാണെന്നാണ് ഈ സാദ്ധ്യതയിലേക്ക് നയിക്കുന്നത്. നായകന് വിരാട് കോഹ്ലി. ചേതേശ്വര് പൂജാര. അജിങ്ക്യ രഹാനെ എന്നിവര് ആദ്യ ടെസ്റ്റില് പരാജയപ്പെടുത്തിയിരുന്നു. മായങ്ക് അഗര്വാള് ഓപ്പണറായി തിരിച്ചെത്തുമ്ബോള് കെ.എല് രാഹുലിനെ മധ്യനിരയില് പരീക്ഷിച്ചേക്കുമെന്നാണ് കരുതേണ്ടത്. അങ്ങനെ എങ്കില് പൂജാരയോ രഹാനെയോ പുറത്തിരുന്നേക്കും. അല്ലെങ്കില് ഇരുവരെയും പുറത്തിരുത്തി ഹനുമ വിഹാരിയേക്കൂടി മധ്യനിരയിലേക്ക് കൊണ്ടുവന്നേക്കും. ബോളിംഗില് അല്പ്പം കൂടി മൂര്ച്ച കൂട്ടുന്നത് ഇന്ത്യ ചിന്തിച്ചേക്കും. ശര്ദുല് താക്കൂറിന് പരിക്കേറ്റ സാഹചര്യം ഇന്ത്യയ്ക്ക് തിരിച്ചടിയായിട്ടുണ്ട്. ലോര്ഡ്സിലെ പിച്ച് പേസിന് അനുകൂലമായതിനാല് ഈ സ്ഥാനത്തേക്ക് ഇഷാന്ത് ശര്മക്ക് അവസരം ലഭിക്കാനാണ് സാദ്ധ്യത. ബാറ്റിംഗിലും കൂടി പരിഗണന കൊടുത്ത് ഒരു മാറ്റമാണെങ്കില് അശ്വിനാണ് സാദ്ധ്യത. ആദ്യ ടെസ്റ്റില് അശ്വിനെ ടീമില് ഉള്പ്പെടുത്താത്തതിനെ സീനിയര് താരങ്ങളടക്കം വിമര്ശിച്ചിരുന്നു.